title: Leyón
text: Leyón (en leyonés Llión, en castellano León) ye una ciudat espanyola, capital d'a provincia de Leyón (Castiella y Leyón).
  
  En 2005 a población yera de 136.414 habitants. A densidat de población ye de 3.480 habitants/km².
  
  Toponimia 
  Probién d'o latín LEGIO, LEGIONIS a traviés d'a radiz LEGIONE de l'acusativo, nombre que teneba por estar-ie acampata a Legio VI Victrix ("lechión VI victoriosa") en tiempos d'as guerras cantabras. A evolución de LEGIONE en aragonés tien puntos en común con a evolución de SIGILLUM, RIGELLUM, REGAL y LEGAL, que pierden a G dando siello/seyello, Riello/Reyello, Reyal, Leyal:
  LEGIONE > *Legión > Leión.
  
  En o Liber Regum s'escribe Leiion y Manuel Alvar da noticia d'a forma leione entre os elementos parcialment romances d'o latín medieval que estudeyaba.
  
  D'alcuerdo con a ortografía de l'Academia de l'Aragonés s'escribe a -y- pa marcar a epentesi antihiatica en casos como reyal, leyal que en latín tienen una consonant intervocalica (REGALE(M), LEYALE(M)). O toponimo "Leyón" ye o mesmo caso por provenir de LEGIONEM a diferencia d'o zoonimo "lión" y l'antroponimo que en deriva.
  
  A primera mención d'o toponimo en astur-leyonés ye o documento lº 202 d'a Seu de Leyón, calendato en l'anyo 948: 
  {{Cita|Obecus episcopis in Lion}} 
  Entre os sieglos X y XII os cristianos d'a peninsula gosan escribir-lo leione porque escribiban en latín. Os cronistas hispano-musulmans lo escribiban Al-Uyun, que significa as fuents''.
  
  Localidatz achirmanatas 
   Dublín  (Irlanda).
  
  Referencias
  
  Localidaz d'a provincia de Leyón